TRUE แจ้งข่าวดี! “อนุญาโตฯ” ตัดสินชนะข้อพิพาท “กสท” ปมค่าเชื่อมต่อโครงข่าย 1.2 หมื่นลบ.
TRUE แจ้งข่าวดี! “อนุญาโตฯ” ตัดสินชนะข้อพิพาท “กสท” ปมค่าเชื่อมต่อโครงข่าย 1.2 หมื่นลบ.
TRUE แจ้งข่าวดี! “อนุญาโตฯ” ตัดสินชนะข้อพิพาท “กสท” ปมค่าเชื่อมต่อโครงข่าย 1.2 หมื่นลบ.
4 มิ.ย. 2562

บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า ตามที่เมื่อวันที่ 1 กันยายน พ.ศ. 2554 บริษัท กสท โทรคมนาคม จำกัด (มหาชน) (กสท) ได้ยื่นคำเสนอข้อพิพาทต่อสถาบันอนุญาโตตุลาการ เรียกร้องให้บริษัท ทรูมูฟ จำกัด (“ทรูมูฟ”) ซึ่งเป็นบริษัทย่อยของบริษัท ชำระค่าผลประโยชน์ตอบแทนให้ครบถ้วนจากการที่ ทรูมูฟ หักค่าเชื่อมต่อโครงข่าย (IC) จากรายได้ก่อนคำนวณผลประโยชน์ตอบแทนให้ กสท ในปีดำเนินการที่ 10 ถึงปี ที่ 14 เป็นเงินจำนวนประมาณ 11,946.15 ล้านบาท ซึ่งบริษัทฯ ได้เปิดเผยข้อมูลไว้แล้วในแบบแสดงรายการข้อมูล (แบบ 56-1) ประจำปี 2561 นั้น
ล่าสุด บริษัทฯ ขอแจ้งความคืบหน้าที่สำคัญว่า ในวันนี้ ทรูมูฟ ได้รับแจ้งผลคำชี้ ขาดของคณะอนุญาโตตุลาการจากทนายความผู้รับมอบอำนาจว่า คณะอนุญาโตตุลาการได้มีคำชี้ขาดให้ ทรูมูฟ ชนะคดี โดยยกคำเสนอข้อพิพาทของ กสท เนื่องจากค่าใช้จ่าย IC เป็นค่าใช้จ่ายตามกฎหมาย มิใช่รายได้ของทรูมูฟ ซึ่งผลของคำชี้ ขาดทำให้ทรูมูฟ ไม่ต้องชำระเงินตามที่ กสท เรียกร้องดังกล่าว